Regering saboteer Afrikaans | The SwitchBoard
Regering saboteer Afrikaans
Regering saboteer Afrikaans Jan 21, 2014 17:16:43 GMT
Post by cjm on Jan 21, 2014 17:16:43 GMT
Wat 'n mislike klomp troglodiete.
SA-regering “betreur” ooreenkoms oor taalsamewerking
Die Suid-Afrikaanse regering skop klaarblyklik ‘n ooreenkoms met Nederland en België oor taalsamewerking in die tande.
Volgens ‘n mededeling tydens ‘n vergadering van ‘n Interparlementêre Kommissie van die Nederlandse Taalunie sou die SA-regering amptelik laat weet dat hulle dit betreur dat hulle vier jaar gelede ‘n intensieverklaring oor taalsamewerking in Brugge, België met Nederland en België onderteken het en dat hulle afsien van die samewerking, sê prof. Jacques van der Elst, uitvoerende hoof van die Afrikaanse Taalraad (ATR) in ‘n verklaring.
“Pogings van die Taalunie om met die SA-regering te onderhandel en woorde in dade om te sit, was oor vier jaar tevergeefs,” aldus Van der Elst.
Die Nederlandse Taalunie is die amptelike liggaam wat die inisiatief geneem het om taalbande tussen die verskillende lande te reël. Die Afrikaanse Taalraad wag nog op bevestiging van die Taalunie of daar wel ‘n amptelike skrywe van die SA-regering ontvang is. Op grond van Nederlands se verwantskap met Afrikaans is daar met die Suid-Afrikaanse regering onderhandel om ook Afrikaans by die bestaande taalverdrag in te sluit. Samewerking kan slegs op ‘n regering-tot-regering basis plaasvind, nie deur burgerlike instellings soos die ATR nie.
“Die Afrikaanse Taalraad is daarvan bewus dat die regering, by name die departement van kuns en kultuur, oor jare voete sleep waar dit kom by die inwerkingstelling van die verdrag. Die Taalraad sal die saak met die departement opneem. Klaarblyklik kan vooroordeel en miskenning van die voordele wat die betrokke taalverdrag vir Afrikaans sou inhou, ‘n rol by die besluitneming kon speel.
“Na verneem word, sou die uitwerking van die verdrag nie net betekenis vir Afrikaans hê nie. Voorstelle vir subsidiëring van taaltegnologie om veeltaligheid in Suid-Afrika te bevorder, het blykbaar op dowe ore geval. Indien bevestiging gekry word dat die Suid-Afrikaanse regering nou wel amptelik samewerking van die hand gewys het, het die ATR ‘n gebeurlikheidsplan wat die gebrek aan samewerking kan oorbrug.”
Gepubliseer in Taalnuus | Sleutelwoorde afrikaans nederlands taalsamewerking, afrikaanse taalraad